קרב חרקיב (2022)

קרב חרקיב (באוקראינית: Бої за Харків, ברוסית: Бои за Харьков) היה עימות צבאי שהתרחש ברחבי העיר חרקיב באוקראינה במהלך הפלישה הרוסית לאוקראינה ב-2022. חרקיב, הממוקמת רק 20 מייל דרומית לגבול אוקראינה–רוסיה, היא העיר השנייה בגודלה באוקראינה ונחשבת למטרה מרכזית של הצבא הרוסי. 

האוקראינים בלמו ניסיונות רוסיים להיכנס לעיר. העיר סבלה מהפגזות. עד 13 במאי נסוגו הכוחות הרוסיים שהיו מסביב לעיר.

מהלך הקרב
ב-24 בפברואר 2022 חצו הכוחות הרוסיים את הגבול והחלו להתקדם לעבר חרקיב, כשהם נתקלים בהתנגדות אוקראינית שהצליחה לבלום את המתקפה. הרוסים ירו גם מטחי ארטילריה לעבר העיר, והרגו נער צעיר. לפי המטה הכללי של הכוחות המזוינים של אוקראינה, במהלך העימותים הצד הרוסי איבד ארבעה טנקים. לפי צוותי מודיעין בינלאומיים, לפחות חייל רוסי אחד נהרג.

עד 25 בפברואר, פרצו קרבות עזים בפרברים הצפוניים של העיר, ליד הכפר צירקוני, אך הכוחות האוקראינים הצליחו להמשיך להחזיק בכפר למרות מתקפות הרוסים.

ב-26 בפברואר כבשו הכוחות המזוינים הרוסים את השטח סביב נחל אוסקיל והתקדמו לאזור העיר בלקליה. עם זאת, מושל מחוז חרקיב טען שהעיר כולה נמצאת בשליטה אוקראינית. פקידים אמריקאים הצהירו כי הלחימה הקשה ביותר בכל המלחמה התרחשה בחרקיב. באותו יום צבא אוקראינה עצר שני חבלנים רוסים, אחד מהם התאבד.

ב-27 בפברואר, בשעות הבוקר המוקדמות, הרסו כוחות רוסיים צינור גז בחרקיב. מאוחר יותר בבוקר, נכנסו כוחות רוסים לחרקיב, כאשר כי קרבות קשים התרחשו בתוך העיר, יועץ משרד הפנים האוקראיני אנטון גרשצ'נקו טען כי קרבות רחוב מתנהלים במרכז העיר. דובר משרד ההגנה הרוסי, איגור קונאשנקוב, הצהיר כי הכוחות הרוסיים הבטיחו את כניעתו של גדוד נ"ט האוקראיני ה-302 ולכדו 471 חיילים אוקראיניים, טענה שמקורות אוקראינים הכחישו. סגן ראש לשכת הנשיאות של אוקראינה אולקסי ארסטוביץ' טען כי הכוחות האוקראינים השמידו מחצית מכלי הרכב הצבאיים הרוסיים שחדרו לחרקיב. לפי הדיווחים בשעות אחר הצהריים המוקדמות, הכוחות האוקראיניים חזרו לשליטה מלאה בעיר.

ב-28 בפברואר, טען יועץ משרד הפנים האוקראיני אנטון גרשצ'נקו, כי רקטות רוסיות שפגעו בעיר במהלך הבוקר הרגו 11 אזרחים נהרגו ופצעו עשרות.

בשעות הבוקר של 1 במרץ, טיל רוסי פגע לכאורה בכיכר החירות במרכז חרקיב, והתפוצץ מול הבניין המנהלי של מחוז חרקיב. הקונסוליה הסלובנית נהרסה בפיצוץ. נפגעו גם בית אופרה ואולם קונצרטים. סך הנפגעים בתקיפה אינו ברור, כאשר מספר פקידים אוקראינים דיווחו על מספרים משתנים; לפחות 7 נהרגו ולפחות 24 נפצעו.

ב-2 במרץ נטען כי לפחות 21 בני אדם נהרגו ו-112 נפצעו ב-24 השעות הקודמות. צנחנים רוסים נחתו בחרקיב וערכו פשיטה על בית חולים צבאי אוקראיני לאחר תקיפה אווירית על העיר, שהובילה לעימותים קשים בין הכוחות הרוסיים והאוקראינים. פקיד מקומי טען מאוחר יותר כי הכוחות האוקראינים עדיין שלטו בבית החולים.

ב-5 במרץ רוסיה הודיעה לאו"ם כי אוטובוסים רוסיים מוכנים לפנות הודים ואזרחים זרים מחרקיב.

ב-8 במרץ, לאחר תקופה של לחימה, הונהגה הפסקת אש בחרקיב. מושל מחוז חרקיב דיווח שצבא אוקראינה בלם ניסיונות של צנחנים וכוחות נוספים לחדור לעיר.

ב-9 במרץ, הוכרזה הפסקת אש נוספת. הפרות דווחו בחרקיב. לאחר מכן, הלחימה נמשכה.

מפקדת משטרת חרקיב, אקדמיה צבאית והאוניברסיטה הלאומית של חרקיב ניזוקו מהפגזות רוסיות במהלך הבוקר. כמה אזורי מגורים נפגעו גם על ידי טילים רוסיים. מאוחר יותר פגעו טילים רוסיים שוב בכיכר החירות, ופגעו בבניין מועצת העיר חרקיב ובנוסף לבניינים גבוהים אחרים.

ב-26 במרץ, הודיע צבא אוקראינה כי פתח במתקפת נגד באזור חרקיב. הרשויות במחוז חרקיב דיווחו כי כמה יישובים באזור "שוחררו". 

ב-28 במרץ אמר ראש עיריית חרקיב כי כ-30% מתושבי העיר עזבו את חרקיב מאז תחילת המלחמה.https://city.kharkiv.ua/uk/news/kharkiv-zalishili-blizko-30-zhiteliv-50209.html

הכוחות הרוסיים המשיכו להפגיז תשתיות אזרחיות בחרקיב ובפאתיה ב-8 באפריל. המטה הכללי האוקראיני דיווח בנוסף כי כוחות רוסים הקימו שדות מוקשים סביב חרקיב בציפייה למתקפות נגד אוקראיניות.https://www.understandingwar.org/backgrounder/russian-offensive-campaign-assessment-april-8 

ב-10 מאפריל, לפי האוקראינים, חרקיב הייתה עדיין מכותרת בחלקה, וההפגזות עליה נמשכו. עד 21 לחודש, כ-30% מהתושבים התפנו מאז תחילת הקרב, בעיקר נשים, ילדים וקשישים.

בסוף אפריל, דווח כי האוקראינים ביצעו כמה מתקפות נגד מוצלחות.https://www.understandingwar.org/backgrounder/russian-offensive-campaign-assessment-april-29 הן דחפו את כוחות רוסיים כ-40 ק"מ מזרחית לעיר חרקיב.https://understandingwar.org/backgrounder/russian-offensive-campaign-assessment-may-3 עד 13 במאי נסוגו הכוחות הרוסיים שהיו מסביב לעיר ובשאר מחוז חרקיב.https://www.understandingwar.org/backgrounder/russian-offensive-campaign-assessment-may-13 

לאחר מתקפת הנגד האוקראינית, כוחות רוסים נהדפו חזרה לעמדות הגנה, שחלקן היו במרחק קילומטרים מהגבול הבינלאומי בין רוסיה לאוקראינה. למרות זאת, הם המשיכו להפגיז את פרברי חרקיב השונים, כמו גם את העיר עצמה. העיר נשארה לעיתים תחת עוצר לילה.

ראו גם
 המלחמה בדונבאס

קישורים חיצוניים

 "Kharkiv governor claims Russian troops repelled from city; Kharkiv governor Oleh Synyehubov says Ukrainian soldiers are now 'cleaning up' the eastern city"

 מאה ימי תופת: החיים שאחרי הפלישה לאוקראינה
 Kharkiv, Ukraine's second largest city, is a symbol of resistance

 הערות שוליים 

קטגוריה:הסכסוך האוקראיני-רוסי
חרקיב
קטגוריה:חרקיב: היסטוריה